OpenLLM-France/wikimedia huggingface dataset:
# Llibreria Xoc

Xoc va ser una llibreria situada al passeig de Fabra i Puig, al barri de Vilapicina a Barcelona nascuda com una eina per la defensa de la cultura catalana i la lluita pels drets de la classe treballadora. Dirigida per Conxa Torrent i Murall, va obrir en 1972 i va tancar en 2007.
Malgrat la migradesa del seu espai i la seva ubicació allunyada del centre de la ciutat, arribà a ser un espai de referència cultural de primer ordre, molt ben dotada de llibres de fons així com de totes les novetats amb una especial cura cap a les edicions en català. En els seus primers anys compartí l'espai amb joguines educatives i discos, per esdevenir a finals dels setanta la primera llibreria-bar de Barcelona, però sempre amb els llibres com a prioritat.
L'espai es convertí en un lloc de trobada de la gent del barri així com escenari per on presentaren llibres o pronunciaren conferències els més importants personatges de la cultura catalana contemporània. La llibreria també dedicà un espai d'art i les seves parets no ocupades pels prestatges veieren exposicions reeixides d'artistes plàstics novells i de primera fila, pintors, escultors, ceramistes i fotògrafs entre un llarg etc. Va arribar a ser llegendària la seva Aigua de València servida cada divendres, influint decisivament en la popularització d'aquest còctel a la ciutat de Barcelona.

## Referències

* ↑ la 'gauche humaine', Màrius Serra, a La Vanguardia, 6 de setembre de 2007
* ↑ Conversa amb Conxa Torrent Murall, revista Via Fora, n. 51, estiu 1996, p. 54-60
* ↑ El dia que Tísner va nomenar el seu successor. Joan Josep Isern.29.05.2012.Núvol digital
* ↑ Els llibres són tímids si no tenen qui els prescrigui, per Màrius Serra, ara.cat, 23 d'abril de 2016
* Barcelona bar: guia il·lustrada de bars. Ajuntament de Barcelona. Plaza y Janés editores 1987.ISBN 84-01-37271-2
# Pygmalion (cràter)

Pygmalion és un cràter de l'asteroide del tipus Amor (433) Eros, situat amb el sistema de coordenades planetocèntriques a -1.8 ° de latitud nord i 191.1 ° de longitud est. Fa un diàmetre de 1.7 km. El nom va ser fet oficial per la UAI l'any 2003 i fa referència a Pigmalió, mític rei de Xipre que es va enamorar d'una estàtua que Venus va aconseguir donar-li vida.

## Referències

* ↑ "Pygmalion (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# CINSA

CINSA ("Cinematográfica Interamericana, S.A.") (1958 - 1983) va ser una empresa mexicana pionera en doblatge al castellà i traducció de diàlegs els propietaris i fundadors dels quals eren l'empresari nord-americà Robert W. Lerner i el Llic. Carlos David Ortigosa. Va ser un dels estudis de doblatge més importants de Mèxic i Llatinoamèrica. Una quantitat considerable dels seus doblatges també van ser emesos a Espanya per televisió.

## Història

Després de diferències amb Edmundo Santos, director de doblatge de les produccions Disney, el Llic. Ortigosa es va associar amb l'advocat nord-americà Robert W. Lerner i van fundar una empresa amb dues unitats de negoci: Doblatge i produccions teatrals. El Llic. Ortigosa s'encarregava dels projectes de doblatge mentre el senyor Lerner de les obres de teatre. La seva primera ubicació va ser Porfirio Díaz #195, Colonia Del Valle, Delegación Benito Juárez, Ciutad de Mèxic i anys després es va traslladar a un edifici dissenyat eixepecialment per fer doblatge a Amèrica #173, Colonia Parque San Andrés, Delegación Coyoacán en la mateixa ciutat.
La plantilla d'actors estava composta principalment d'actors que ja treballaven en doblatge amb Edmundo Santos i amb altres estudis així com d'actors de cinema i televisió força experimentats però nous fent doblatge.
A principis dels anys setanta es va començar a desenvolupar el doblatge de produccions de cintes de vídeo. El primer sistema experimental es va desenvolupar en aquesta companyia, més gran de doblatge a Mèxic, dirigit pels enginyers Deloy J.White, Elías Fernández O. i Oscar Rubio. Ells van modificar una gravadora de vídeo helicoidal d'una polzada, per tal d'afegir-hi pistes addicionals a la gravació d'àudio d'alta fidelitat i altres polsadors de control utilitzes en la sincronització del format original durant la transferència a còpies de treballs. Aquest sistema va permetre incrementar l'eficàcia i continuïtat del doblatge a un cost menor. El sistema es va dispensar per ser compatible amb els formats d'àudio 16 mm (magnètic sincrònic), videocinta de 3/4 i altres de vídeo de 1'' i 2''. El sistema va seguir expandint-se i millorant-se fins al final dels vuitanta, quan van iniciar grans produccions de vídeo. El treball de mitja hora de contingut s'acabaria en 5 hores amb una mitjana de 70 segments.
El 1983, Enrique Candiani, president i propietari de l'empresa de doblatge rival anomenada SISSA, convenç Carlos David Ortigosa que tots dos venguin les seves empreses a Grupo Televisa, televisora que va mostrar interès per tenir el negoci del doblatge de veu. Després de la venda, CINSA va ser renomeada com Telespeciales S.A. de C.V.

## Referències

* ↑ Nájar, Salvador. El Doblaje de Voz: Orígenes, personajes y empresas en México (en castellà), 2007. ISBN 978-970-95955-0-5..
# Joaquim Enseñat Torrents

Joaquim Enseñat Torrents (Badalona, 22 de gener de 1938) és un ex jugador de bàsquet català.
Va començar a jugar a bàsquet amb 8 anys al Sant Josep de Badalona. L'any 1951 ingressa en les categories inferiors del Joventut de Badalona, i ja en 1955 amb 17 passa a formar part del primer equip de la Penya, on guanyaria dues Copes del Generalíssim en els anys 1955 i 1958. Després de 5 anys com verd-i-negre fitxa pel Picadero Jockey Club, equip en el que estaria uns altres 5 anys, sent aquest el seu darrer club abans de retirar-se de la pràctica activa del bàsquet.
Els seus escassos 1.68 d'estatura no van ser obstacle perquè fos titular del Joventut a la segona meitat de la dècada dels 50 i internacional amb la selecció espanyola, amb la qual va participar en els Jocs Olímpics de Roma de l'any 1960. En total, va ser internacional amb Espanya en 15 ocasions.

## Referències

* ↑ Espín, Manuel «Joaquin Enseñat: "El mes petit de tots"». Mundo Deportivo, 27-09-1984 [Consulta: 15 maig 2018].
* ↑ «Joaquín Enseñat Torrents». Comité Olímpico Español. Arxivat de l'original el 16 de maig 2018. [Consulta: 15 maig 2018].
* ↑ «75 años de selección» (en castellà). FEB. [Consulta: 15 maig 2018].
# Cable pla flexible

Cable pla flexible, o cable FFC (de l'anglès Flexible Flat Cable), es refereix a qualsevol varietat de cable electrònic que sigui tant pla com a flexible. De fet, un cable pla flexible és un tipus de circuit imprès flexible. No obstant això, el terme FFC usualment es refereix a un cable pla extremadament prim que sovint es troba en dispositius d'alta densitat electrònica com els ordinadors portàtils i telèfons cel·lulars, on s'utilitza per connectar les pantalles planes. Per a aquest tipus de cable FFC també s'utilitza el terme cable FPC (de l'anglès Flat Panel Cable). De vegades, el terme FPC és usat (encara que de forma una mica inexacte) per a qualsevol tipus de FFC. Els cables FFC són una forma minimitzada del cable cinta, que també és pla i flexible. El cable generalment consisteix en una pel·lícula plana i flexible de plàstic, amb múltiples conductors metàl·lics units a una superfície. Sovint, cada extrem del cable està reforçat amb un tensor per facilitar la inserció o per alleujar la tensió. Aquest reforç fa al cable lleugerament més gruixut.

## Especificacions

Pas (pitch) - és l'espaiat dels conductors. Típicament es refereix a la distància des del centre d'un conductor fins al centre del seu conductor veí. Un únic cable FFC pot tenir diferents passos entre diferents conductors en el mateix cable, encara que això no és corrent. Els cables FFC estan disponibles amb múltiples passos, tals com 0.500 mm, 0.625 mm, 0.635 mm, 0.800 mm, 1.00 mm, 1.25 mm, 1.27 mm, 2.00 mm, 2.54 mm, però els passos més comuns són 0.500 mm i 1.00 mm.
Tram exposat - tram del contacte elèctric que està descobert en l'extrem del cable.
Tensor - La majoria dels cables FFC tenen algun tipus de material addicional lligat al costat oposat del tram exposat del cable per facilitar connexions ZIF o LIF.

## Vegeu també

* Jumper (informàtica)
* Cable pont
* Cable pla
* Connector Berg
* Wire-wrap

## Referències

* ↑ POF Cables. Information Gatekeepers Inc, p. 18–. GGKEY:N49EHD3Q50Q.
* ↑ «An introduction to flat cables». Wire & Cable Tips.

## Enllaços externs

* History of FFC, AVX
* Flat conductor cable applications, George C. Marshall Space Flight Center, Process Engineering Laboratory* Brochure on 3M Scotchlok insulation displacement connectors
* Insulation Displacement Contact Technology Arxivat 2007-09-28 a Wayback Machine. from Sensors, May 2001.
* A New Type of Very High Reliability Torsion IDC Zierick Manufacturing Corporation white paper.
# Forton

Forton (en francès Fourtou) és una vila de la regió d'Occitània, al departament de l'Aude, districte de Limós, cantó de Coisan. Té uns 60 habitants i es troba a 670 metres d'altitud. El terme té més de dos mil hectàrees, i hi neix el riu Orbieu. L'església parroquial està dedicada a Sant Miquel.
La vila s'esmenta com a Fortovum el segle xiv i Forto el xv. El nom occità de Forton o Forthon va ser afrancesat amb la revolució i es diu Fourtou des del 1781.
# Barranc del Mas de Gassot

El Barranc del Mas de Gassot és un curs fluvial del terme de Reus a la comarca catalana del Baix Camp.
Baixa de Monterols, de cap al Mas de Vernet, i passa entre el Manicomi i el tossal del Sagristà. Després passa pel Mas de Gassot, que ara té les terres ocupades per unes indústries, i el Mas de Pelai, actualment convertit en el barri de Pelai. Gira cap a llevant sota les parcel·les Sol-i-vista i s'ajunta amb el Barranc del Molí o de la Buada. D'allà en avall se'l coneix com a Barranc de l'Escorial.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 258. ISBN 8486387655.
# Basílica de l'Assumpció de Maria (Brno)

La basílica de l'Assumpció de Maria de l'Antiga Abadia de Brno és un temple conventual de l'alt gòtic.
Va ser fundada el 980-1020 pel desconegut senyor o monarca de Moràvia. Va ser construït al lloc d'un antic santuari de finals del segle x en un breu temps durant els anys 1323 a 1334 per encàrrec de la reina Elisabet Riquilda de Polònia, vídua del rei txec Wenceslau II de Bohèmia. Al mateix temps, va fundar un claustre cistercenc de dones just al costat de l'església anomenada Aula Sanctae Mariae. Quan va morir, va ser enterrada a la basílica i la seva tomba estava marcada amb una "E" i una corona reial. És el temple més unificat estilísticament conservat a les terres de la corona de Bohèmia.

## Referències

* ↑ AUGUSTINIAN ABBEY WITH THE BASILICA OF THE ASSUMPTION OF THE VIRGIN MARY IN BRNO
* ↑ Basilica of the Assumption of Our Lady (Bazilika Nanebevzetí Panny Marie)
* ↑ The Augustinian Abbey of St Thomas in Old Brno
# Copa somali de futbol

La copa somalí de futbol és la màxima competició futbolística per eliminatòries de Somàlia. Fou creada l'any 1977.

## Historial

Font:
| Any | Campió | Resultat | Finalista |
| 1972-1976 | desconegut | desconegut | desconegut |
| 1977 | Lavori Publici / Jeenyo LLPP | | |
| 1978 | no es disputà | no es disputà | no es disputà |
| 1979 | Marine Club / Badda | | |
| 1980 | Lavori Publici / Jeenyo LLPP | | |
| 1981 | N. Printing Agency / Madbacadda Qaranka | | |
| 1982 | Horseed FC | | |
| 1983 | Horseed FC | | |
| 1984 | Waxcol | | |
| 1985 | FC Petroleum | | |
| 1986 | Marine Club / Badda | | |
| 1987 | Horseed FC | | |
| 1988-2001 | desconegut | desconegut | desconegut |
| 1989 | Mogadishu Municipality | | |
| 1990-2000 | desconegut | desconegut | desconegut |
| 2001 | Mogadishu Municipality | | |
| 2002 | Dekedaha FC | | |
| 2003 | Banaadir Telecom FC | | |
| 2004 | Dekedaha FC | | |
| 2005-2006 | desconegut | desconegut | desconegut |
| 2007 | SITT Daallo | 1-0 | Dekedaha FC |
| 2008-2009 | desconegut | desconegut | desconegut |
| 2010 | Feynuus FC | 0-0, 2-0 | Dekedaha FC |
| 2011 | desconegut | desconegut | desconegut |
| 2012 | Banaadir SC | 3-1 | Badbaado |
| 2013 | desconegut | desconegut | desconegut |
| 2014 | LLPP Jeenyo | 4-2 | Heegan FC |
| 2015 | Horseed FC | 2-1 | Heegan FC |
| 2016 | Jeenyo United | 2-2 (pròrroga, 4-1 pen) | Banaadir SC |
| 2017 | Elman FC | 1-0 | Jamhuuriya Team Banooni |
| 2018 | Banaadir SC | 4-3 | Horseed FC |
| 2019 | Horseed FC | 3-2 | Mogadishu City Club |

## Referències

* ↑ «Somalia Cup Winners». RSSSF.
* ↑ «Sawirro: Elman oo kuguuleysatay koobka Jeneraal Daa'uud 2017». Arxivat de l'original el 2018-01-14. [Consulta: 1r març 2020].
* ↑ Goormaa La Dheelindoonaa Somali Super Cup

## Enllaços externs

* RSSSF
# Publi Juvenci Cels

* Aquest article tracta del jurista romà del temps de Trajà. Cal no confondre'l amb el seu pare, Publi Juvenci Cels, també jurista, ni amb el seu net, Publi Juvenci Cels (cònsol 164).
Publi Juvenci Cels (en llatí: Publius Juventius Celsus), de nom complet Publi Juvenci Cels Tit Aufidi Heni Severià (llatí: Publius Iuventius Celsus Titus Aufidius Hoenius Severianus), va ser un jurista romà fill del també jurista Juvenci Cels. Va néixer aproximadament l'any 67 i va morir el 130. Formava part de la gens Juvència, per part de pare, i probablement de la gens Aufídia per part de mare.
Va participar en una conspiració contra Domicià junt amb Nerva, però va convèncer a l'emperador de la seva innocència. Més tard, va ser afavorit per Nerva i Trajà, i va ser nomenat pretor l'any 101 i després cònsol dues vegades: la primera en data desconeguda i la segona l'any 129, juntament amb Luci Neraci Marcel. Va formar part del consell d'Hadrià.
L'obra principal de Juvenci es troba al Digest: Epistolae, Quaestiones, Commentarii i Institutiones.
El seu net, Publi Juvenci Cels, va ser cònsol l'any 164.

## Referències

* ↑ Scarano Ussani, Vincenzo «Valori e storia nella cultura giuridica fra Nerva e Adriano: studi su Nerazio e Celso». Pubblicazioni della Facoltà giurídica dell'Università di Napoli, 169, 1979, pàg. 543-545.
* ↑ Digest I,1,1

## Bibliografia

* Theo Mayer-Maly: «Publius Iuventius Celsus». En: Pauly-Wissowa, Vol. 3, 1969, Sp. 31.
* PIR ² I 882
* Dlugosch, Michaela. «Celsus filius». A: Michael Stolleis (ed.). Juristen: ein biographisches Lexikon; von der Antike bis zum 20. Jahrhundert (en alemany). 2a. München: Beck, 2001, p. 127. ISBN 3-406-45957-9.
Càrrecs públics :
| Precedit per: Luci Noni Calpurni Torquat Asprenat II, i Marc Anni Libó | Cònsol de l'Imperi Romà 129 amb Luci Neraci Marcel II | Succeït per: Quint Fabi Catulí, i Marc Flavi Àper |
# Cristina de Waldeck-Wildungen

Cristina de Waldeck-Wildungen (en alemany Christina von Waldeck-Wildungen) va néixer a Wildungen (Alemanya) el 29 de desembre de 1614 i va morir a Homburg el 7 de maig de 1679. Era filla de Cristià de Waldeck-Wildungen (1585-1637) i d'Elisabet de Nassau-Siegen (1584-1661).

## Matrimoni i fills

L'11 de setembre de 1642 es va casar amb el comte Ernest de Sayn-Wittgenstein-Homburg (1599-1649), fill de Jordi II de Sayn-Wittgenstein (1565-1631) i d'Elisabet de Nassau Weilbur (1572-1607). El matrimoni va tenir tres fills:
* Anna Amàlia (1641-1685), casada amb el comte Casimir de Lippe (1627-1700).
* Cristina (1646-1678), casada amb Frederic de Nassau-Weilburg (1640-1675)
* Cristià (1647-1704).

## Enllaços externs

* awt.ancestrylibrary
# Punta Helbronner

La Punta Helbronner (Pointe Helbronner, en francès) és una muntanya de la Vall d'Aosta (3.462 m) que forma part del massís del Mont Blanc als Alps de Graies sobre la línia divisòria d'aigües entre les estats francès i italià.
El cim, que era històricament un punt de referència geodèsic, rep el nom de Paul Helbronner, alpinista, geodesista i polytechnicien que va iniciar la cartografia dels Alps francesos.
A la Punta Helbronner s'hi pot arribar per la banda valldostana amb el telefèric Skyway Monte Bianco que surt de La Palud, un poble 2.5 km al nord de Courmayeur, o bé agafant el telecabina de la Vallée Blanche, que surt del cim de l'Aiguille du Midi a uns 5 km de la Punta. El telefèric de l'Aiguille du Midi es troba, al mateix temps, connectat amb el poble de Chamonix, ciutat agermanada amb Courmayeur.
La plataforma a l'estació superior de l'Skyway Monte Bianco a la Pointe Helbronner ofereix una vista notable sobre la Vall d'Aosta i el Piemont. La frontera entre els estats francès i italià passa per aquesta plataforma.
La muntanya és el punt d'inici de diverses rutes a altres muntanyes del massís del Mont Blanc i molts alpinistes passen la nit al Refugi Torino proper. La Pointe Helbronner és també el punt d'inici d'una de les variants del descens a esquí de la Vallée Blanche, tot travessant la Glacera del Géant, arribant a la Mer de Glace, pujant de nou a l'estació de tren de Montenvers i baixant a Chamonix.

## Referències

* ↑ «Skyway Monte Bianco» (en italià). [Consulta: 7 febrer 2020].
# Pseudotrypauchen multiradiatus

Pseudotrypauchen multiradiatus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 9 cm de longitud total.
* Nombre de vèrtebres: 27.

## Hàbitat

És un peix de clima tropical i demersal.

## Distribució geogràfica

Es troba a Àsia: l'Índia, Malàisia i Indonèsia.

## Observacions

És inofensiu per als humans.

## Referències

* ↑ Hardenberg J. D. F., 1931. Some new or rare fishes of the Indo-Australian Archipelago. Treubia Buitenzorg v. 13 (pts 3-4). 411-419.
* ↑ BioLib (anglès)
* ↑ Hardenberg, J. D. F., 1931. Some new or rare fishes of the Indo-Australian Archipelago. Treubia Buitenzorg v. 13 (pts 3-4): 411-419.
* ↑ «Pseudotrypauchen multiradiatus». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Murdy, E.O. i K. Shibukawa, 2002. Redescription of the gobiid fish genus Pseudotrypauchen (Gobiidae: Amblyopinae) and its significance in amblyopine phylogeny. Mar. Freshwater Res. 53:253-258.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia. 775 p.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Koumans, F.P., 1953. Gobioidea. A: M. Weber i L. de Beaufort (eds.) Fishes of the Indo-Australian Archipelago, Vol. 10. E.J. Brill, Leiden. 423 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.

## Enllaços externs

* AQUATAB
* uBio (anglès)
# Càmera de manxa

La càmera de manxa és un tipus de càmera dissenyada en l'era del daguerreotip(anys 1840-1850) i que es manté en ús avui en dia, amb moltes millores. Comprèn una manxa flexible que forma un segell hermètic a la llum entre dos marcs ajustables, un dels quals sosté l'objectiu, i l'altre el visor o el suport de la pel·lícula fotogràfica.
La manxa és flexible, amb un plegat tipus acordió. Cobreix l'espai entre l'objectiu i la pel·lícula, i es flexiona per acomodar els moviments dels marcs. El marc frontal és una placa al capdavant de la càmera que sosté l'objectiu i, normalment, un obturador.
A l'altre costat de la manxa, el marc del darrere és una placa que sosté un vidre esmerilat, usat per enfocar i compondre la imatge abans de l'exposició, i és reemplaçat per un marc que conté la pel·lícula sensitiva a la llum, una placa fotogràfica o un sensor d'imatge, per realitzar la presa. Els marcs frontals i posteriors es poden moure de diverses formes en relació un amb l'altre, al contrari que en la majoria dels altres tipus de càmeres. Això permet controlar l'enfocament, profunditat de camp i perspectiva. La càmera és usada normalment amb un trípode o un altre suport.

## En fotografia

En fotografia una manxa (en anglès bellows) és un accessori plegable o expandible que s'usa en càmeres fotogràfiques de gran i mitjà format, per permetre el moviment de les lents respecte del pla focal per a un enfocament adequat. En certs models de càmeres (com el de la fotografia), ja venien de fàbrica.
Els plecs proveeixen un espai tancat i fosc flexible (càmera fosca) entre la placa o pel·lícula fotogràfica i les lents, en algunes càmeres el fotògraf pot canviar l'angle d'enfocament de la pel·lícula o placa amb respecte de l'eix òptic de les lents, proveït alteracions o distorsions de perspectiva i de focus.
Hi ha dos tipus de manxes de càmera:
* Manxa de bossa ((anglès) bag bellows), normalment usat en càmeres amb lents de poca distància focal
* Manxa d'acordió ((anglès) square bellows) té un major rang d'extensió

## Referències

* 1 2 Stroebel, Leslie D.. View camera technique. 5th ed. Boston: Focal Press, 1986. ISBN 0-240-51711-3.
* ↑ View Camera Technique, p.2.
* ↑ Adams, A.. The Camera, (1980), p.34.
# Psychoda nigripennis

Psychoda nigripennis és una espècie d'insecte dípter pertanyent a la família dels psicòdids.

## Descripció

* És de color gris.
* Les antenes presenten 16 segments.
* Les ales fan 2,4 mm de llargària.

## Distribució geogràfica

Es troba a Àsia: l'Índia, incloent-hi Bengala Occidental.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* 1 2 Psychodidae (Diptera) at the Zoological Survey of India Arxivat 2016-03-03 a Wayback Machine. (anglès)
* ↑ Moth Flies and Sand Flies (Diptera: Psychodidae) of India (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# DNL

DNL té els següents significats:
* Norwegian Air Lines (del seu nom en noruec Det Norske Luftfartselskap), companyia aèria històrica de Noruega
* Dynamic noise limiter, sistema de reducció de soroll per a magnetòfon de casset desenvolupat per Philips
* No-linealitat diferencial (del seu nom en anglès Differential Non-Linearity), mesura del funcionament dels convertidors digital-analògic i analògic-digital
* DNL també és el codi de l'UCI del Dynatek-Latvia, equip ciclista de Letònia